Xhamia e Mlikës

Xhamia e Mlikës e njohur edhe si Xhamia e Haxhi Huseinit ose Xhamia e Ahmet Agës është një monument i trashëgimisë kulturore që ndodhet në fshatin Mlikë të Komunës së Sharrit (Dragash) dhe konsiderohet se është xhamia e parë dhe më e vjetër jo vetëm në Kosovë por edhe më gjerësisht në këtë pjesë të Ballkanit. Ky është monument "arkitekturorë" i nënkategorisë ansambël dhe i miratuar me numër përkatës 1250. Sipas një mbishkrimi nga ana e jashtme e murit të xhamisë, ndërtimi i saj është bërë në vitin 1289. Megjithatë, xhamia është shkatërruar dhe rindërtuar disa herë. 

 Historiku 
Sipas këshillit të bashkësisë islame në Komunën e Sharrit (Dragash) në vitin 1995, ata morën një dokument zyrtar nga zyra e Myftinisë së qytetit Alepo, në Republikën Arabe të Sirisë, ku thuhet qartë se një familje e quajtur Al-Aga është shpërngulur nga Halepi në territoret e ish-Jugosllavisë, veçanërisht në zonën e njohur si Mlika. Kjo familje, sipas këtij dokumenti, ka filluar të migrojë në vitin 1095 dhe ka vazhduar deri në vitin 1291.  Mbishkrimi i cili ndodhet nga ana e jashtme e murit të xhamisë dhe është në gjuhën arabe është përkthyer kështu:

Kjo xhami shtrihet në pjesën jugore të Kosovës dhe është rindërtuar disa herë gjatë historisë së saj, falë donacioneve vullnetare të komunitetit dhe njerëzve të vullnetit të mirë. Ajo është ende aktive dhe një xhemat mjaft i mirë frekuenton xhaminë veçanërisht gjatë namazit të xhumasë. Sipas këtyre argumenteve, mendohet se ky objekt fetar, pas xhamive të Kërmahallës në Gumulxhine në Bullgari dhe të qytetit Madan (të ndërtuar më 1233) të Bullgarisë Jugore dhe Xhamisë së vjetër në qytetin e Beratit (Xhamia e Kuqe), është prej faltoreve të para Islame në Ballkan.https://kohaislame.com/xhamia-e-fshatit-mlike-gore-e-vjeter-qe-nga-viti-1289/

 Galeria 

 Shih edhe 
 Mlika
 Sharr (Dragash)
 Kalendari hixhri
 Islami në Kosovë
 Monumentet islame në Kosovë
 Lista e Monumenteve në Kosovë

 Referime 

Kategoria:Xhami në Kosovë
Kategoria:Monumente kulturore në Sharr